நேபாள பொதுவுடமை கட்சி (ஐக்கிய சோசலிஸ்ட்)

நேபாள பொதுவுடமை கட்சி (ஐக்கிய சோசலிஸ்ட்) (Communist Party of Nepal (Unified Socialist)) ({{Lang-ne|नेपाल कम्युनिष्ट पार्टी (एकीकृत-समाजवादी) (சுருக்கமாக: CPN (Unified Socialist) நேபாளத்தில் புதிதாக நிறுவப்பட்ட தேசிய அரசியல் கட்சி ஆகும்.
நேபாளத்தின் முன்னாள் பிரதம அமைச்சரும்,  நேபாளப் பொதுவுடைமைக் கட்சி (ஒமாலெ) மூத்த தலைவருமான மாதவ் குமார் நேபாள் தலைமையில் பிரிந்து நேபாள பொதுவுடமை கட்சி (ஐக்கிய சோசலிஸ்ட்) கட்சி 18 ஆகஸ்டு 2021 அன்று நிறுவப்பட்டது. 

ஆகஸ்டு 2021இல் நேபாளி காங்கிரஸ் தலைமையில் அரசு அமைப்பதற்கு இக்கட்சி ஆதரவு வழங்கியதுடன், கூட்டணி அரசில் இக்கட்சி அங்கம் வகித்தது. நேபாள தேர்தல் ஆணையத்தில் 25 ஆகஸ்டு 2021 அன்று பதிவு செய்த இக்கட்சிக்கு பேனா சின்னம் வழங்கப்பட்டது.

 2022 நேபாள பொதுத் தேர்தலில் இக்கட்சி நேபாளி காங்கிரஸ் + மாவோயிஸ்ட் கூட்டணியில் போட்டியிட்டது. இக்கட்சி  நேபாள பிரதிநிதிகள் சபைக்கு 10 பேரும், நேபாள தேசிய சபைக்கு 9 பேரும், நேபாள மாநில சட்டமன்றங்களுக்கு 54 பேரும், உள்ளாட்சி தலைவர்களாக 20 பேரும், உள்ளாட்சி உறுப்பினர்களாக 986 பேரும்  தேர்வு செய்யப்பட்டனர்.

மேற்கோள்கள் 

நேபாளத்தின் அரசியல் கட்சிகள்